stanford-oval/wikipedia huggingface dataset:
טובי המינגוויי
קריירת משחק

בשנת 2005, הוא הופיע בפרקים נבחרים בסדרות הטלוויזיה "Summerland" ו-בונז. בשנה שלאחר מכן, היה לו את התפקיד הקולנועי הגדול הראשון שלו בסרט הקולנוע "הברית". ב-2007, שיחק המינגוויי בסרט "חגיגה של אהבה" וב-2008, הוא הופיע בפרקים נבחרים של סדרת המשטרה CSI: מיאמי. ביולי 2010, הוא שיחק את מושא האהבה בקליפ "Mine" של טיילור סוויפט.  בשנת 2010, לוהק המינגוויי לתפקיד משנה בסרט ברבור שחור.
בשנת 2012, המינגוויי שיחק בתפקיד משנה בסדרה "המוצא" בתור בן דודו הרומני של וילה טימו גאה.
פילמוגרפיה

| 0 | 1 | 2 | 3 |
| --- | --- | --- | --- |
| שנה | כותרת | תפקיד | הערות |
| 2004 | Indio, USA | ריקי | סרט קצר |
| 2006 | הברית | רייד |  |
| 2007 | 1 Out of 7 | אריק |  |
| 2007 | חגיגה של אהבה | אוסקר |  |
| 2010 | ברבור שחור | טום |  |
| 2011 | עולם הזמן | מודד |  |
| 2012 | פלייבאק | קווין |  |
| 2012 | The Silent Thief | ברנן |  |
| 2013 | Syrup | קריין | ללא קרדיט |
| 2014 | The Ganzfeld Haunting | גרייבס |  |
| 2015 | Charlie, Trevor and a Girl Savannah | טרבור |  |
| 2016 | Undrafted | פלאקו |  |
| 2016 | The Girl in the Photographs | בן |  |
| 2017 | מחלקה 19 | בארכה |  |
| 2017 | The Monster Project | בריאן |  |
| 2017 | Battlecreek | סיי |  |
טלוויזיה

| 0 | 1 | 2 | 3 |
| --- | --- | --- | --- |
| שנה | כותרת | תפקיד | הערות |
| 2005 | בונז | טאקר פטיסון | פרק אחד |
| 2005 | Summerland | ג'ייסון וורנר | פרק אחד |
| 2008 | CSI: מיאמי | טרי הולט | פרק אחד |
| 2012 | המוצא | טימו גאה | תפקיד חוזר |
| 2016 | Prototype | פורדה | סרט טלוויזיה |
| 2016 | גיהנום על גלגלים | אייזק וינסון | 2 פרקים |
| 2017 | נשק קטלני | בובי קלייפול |  |
| 2018 | מעבר לזמן | גייב | תפקיד חוזר |
| 2022 | FBI: המבוקשים ביותר | הארלי רוס | פרק אחד |
הערות שוליים

↑  Births, Marriages & Deaths Index of England & Wales, 1916–2005.; at ancestry.com
↑  Lindell, Kim (28 בספטמבר 2007). "Ex-Ojai resident Toby Hemingway learned a lot from co-stars". Ventura County Star. אורכב מ-המקור ב-5 באוקטובר 2007. נבדק ב-29 בספטמבר 2007. {{cite news}}:  (עזרה)
↑  Vena, Jocelyn (27 באוגוסט 2010). "Taylor Swift Opens Up About 'Mine' Wedding Scene". MTV. אורכב מ-המקור ב-30 באוגוסט 2010. נבדק ב-28 באוגוסט 2010. {{cite news}}:  (עזרה)
| --- | --- |
בקרת זהויות :  ISNI: 0000 0000 8049 3810  LCCN: no2010094710  VIAF: 121976008   WorldCat (עם VIAF): 121976008
ובסטר (סדרת טלוויזיה)

| --- | --- |

 סוגה:  קומדיית מצבים
 בימוי:  ג'ואל זוויק 
 ארץ מקור:  ארצות הברית 
 שפות:  אנגלית 
 מקום התרחשות:  שיקגו 
 מספר עונות:  6 
 מספר פרקים:  150 
 הפקה
 הפצה:  הטלויזיה הביתית של פרמאונט 
 מוזיקה:  Steve Nelson 
 שידור
 רשת שידור:  ABC 
 רשת שידור בישראל:  הטלוויזיה הכללית
 תקופת שידור מקורית:  16 בספטמבר 1983 – 10 במרץ 1989 
 קישורים חיצוניים
 דף התוכנית ב-IMDb
 
ובסטר (באנגלית: Webster) היא קומדיית מצבים ששודרה במקור ברשת ABC מ-16 בספטמבר 1983 עד 8 במאי 1987.
בישראל הסדרה שודרה במקור בסוף שנות ה-80 בערוץ הראשון ובערוץ המזרח התיכון.
תקציר העלילה

הסדרה מתרכזת בילד היתום האפרו-אמריקני בן ה-5 ובסטר לונג, שהוריו הביולוגים נהרגו לאחרונה בתאונת דרכים. בעקבות כך ובסטר מאומץ על ידי הסנדק שלו - שחקן ה-NFL לשעבר ג'ורג' פאפאדופולוס, ואשתו הטרייה, קת'רין אשר מתגוררים בדירה מפוארת בגורד שחקים במרכז שיקגו.
בעונה השנייה ובסטר שרף בטעות את הדירה של הזוג ובעקבות כך המשפחה עוברת לבית ויקטוריאני גדול אותם הם שכרו מביל וקאסי פארקר.
דמויות > הדמויות הראשיות

ובסטר לונג (מגולם על ידי עמנואל לואיס (אנ')) - ילד יתום אפרו-אמריקני חביב בן 5 שהוריו הביולוגים נהרגו לאחרונה בתאונת דרכים. וובסטר מאומץ לאחר מות הוריו על ידי ג'ורג' וקת'רין.
ג'ורג' פאפאדופולוס (מגולם על ידי אלכס קראס) - שחקן NFL לשעבר שהופך לאביו המאמץ של ובסטר. ג'ורג' עובד למחייתו כשדר ספורט.
קת'רין קלדר-יאנג פאפאדופולוס (מגולמת על ידי סוזאן קלארק) - אשתו של ג'ורג' ואמו המאמצת של ובסטר. קת'רין עובדת למחייתה כפסיכולוגית.
ג'רי סילבר (מגולם על ידי הנרי פוליק) - המזכיר הסרקסטי של קת'רין.
קאסי פרקר (מגולמת על ידיד קת'רין דיימון) - עורכת ספרים רומנטיים וספרי פשע אשר משכירה למשפחת פאפאדופולוס את ביתה הוויקטוריאני. היא הופכת לחברה קרובה של קת'רין והיא מעריצה את וובסטר כאילו הוא היה הנכד שלה.
ביל פרקר (מגולם על ידי יוג'ין רוש) - בעלה של קאסי. ביל הופך לחבר טוב של ג'ורג'.
דמויות > דמויות משנה

הדוד פיליפ לונג (מגולם על ידי בן ורין) - דודו הביולוגי של ובסטר אשר בתחילה מתקשה לקבל שוובסטר יגדל עם בני זוג לבנים. מאוחר יותר הוא עובר להוליווד על מנת להתמקד בקריירת משחק, אך לעיתים הוא מגיע לבקר את ובסטר.
ג'ורג' "פאפא" פאפאדופולוס האב (מגולם על ידי ג'ק קרושן) - אביו של ג'ורג'.
רוב וויטאקר/ג'וינר (מגולם על ידי צ'אד אלן) - אחד מחבריו של ובסטר שהוריו התגרשו לאחרונה.
פיטי/רוג'ר (מגולם על ידי קארל סטיבן) - אחד מחבריו של ובסטר.
טימי/אנדי (מגולם על ידי דני מק'מרפי) - אחד מחבריו של ובסטר.
טומי (מגולם על ידי גייב ויצ'ר) - אחד מחבריו של ובסטר.
בני (מגולם על ידי ניק דמאורו) - הבעלים של המסעדה "Benny's" במרכז העיר שיקגו אותה חברי הסדרה נוהגים לפקוד.
ניקי פאפאדופולוס (מגולם על ידי קורין נמק) - קרוב משפחה של ג'ורג' שמופיע מדי פעם בתוכנית.
תצלום של השחקן עמנואל לואיס משנת 1987
תהילה (סדרת טלוויזיה)

| --- | --- |

 סוגה:  סדרת דרמה 
 יוצרים:  כריסטופר גור דויד דה סילבה
 שחקנים:  דבי אלן לורטה צ'אנדלר לי קוררי סינתיה גיב אריקה גימפל אלברט האג קארלו אימפרטו קרול מאיו ג'נקינס ואלרי לנדסברג אן נלסון ג'ין אנתוני ריי לורי סינגר קן סוויפורד פייג' האנה פי אר פול מורגן סטיבנס בילי האפסי
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  6 
 מספר פרקים:  136 
 הפקה
 אורך פרק:  60-30 דקות
 שידור
 רשת שידור:  NBC
 רשת שידור בישראל:  הערוץ הראשון
 תקופת שידור מקורית:  7 בינואר 1982 – 18 במאי 1987
 קישורים חיצוניים
 דף התוכנית ב-IMDb
 
תהילה (באנגלית: Fame) היא סדרת טלוויזיה אמריקאית, ששודרה בין השנים 1982–1987 ברשת NBC. הסדרה התבססה על סרט קולנוע בעל שם זהה אשר הוקרן בשנת 1980 ומתאר את קורותיהם של תלמידים ומורים ב"תיכון לאומנויות הבמה" בניו יורק של שנות השבעים. הסדרה זכתה בשלושה "פרסי גלובוס הזהב" ובתשעה "פרסי אמי".
עלילה

הסדרה הופקה על ידי חברת ההפקה "MGM Television" (מיסודה של MGM), ושודרה לראשונה ברשת הטלוויזיה NBC בארצות הברית, בערוץ BBC בבריטניה ובערוץ 7 באוסטרליה. למרות הביקורות האוהדות, הסדרה זכתה לאחוזי צפייה נמוכים ושידורה ב-NBC הופסק לאחר שתי עונות. אך בזכות הסדר עם חברת ההפקות "LBS Communications", התוכנית המשיכה ל-4 עונות נוספות.
לאחר ביטול הסדרה, בשידורים החוזרים, שודרו פרקי הסדרה בשתי גרסאות שונות: הראשונה כללה את הפרקים המקוריים שנמשכו כשעה והתמקדו בעלילה עיקרית, עלילה משנית ושני קטעים מוזיקליים או יותר; הגרסה השנייה נמשכה כחצי שעה וכללה רק את קו העלילה העיקרי, ללא עלילה משנית או קטעים מוזיקליים.
שיר הפתיחה של התוכנית היה להיט פופ שהתפרסם בביצועה של הזמרת איירין קארה, ששרה אותו עבור פסקול הסרט עליו התבססה הסדרה. עבור הסדרה הוקלטה גרסה מחודשת של השיר בביצועה של אריקה גימפל, שגילמה בסדרה את דמותה של קוקו הרננדז. אף על פי שגימפל עזבה את הסדרה בעונה השלישית (1983), שיר הפתיחה בביצועה המשיך ללוות את הסדרה לשתי עונות נוספות. גרסה מעודכנת של השיר, בסגנון רוק כבד, שודרה בסתיו 1985, ובוצעה על ידי שחקנית חדשה בסדרה באותה תקופה, לורטה צ'נדלר (דאסטי). גרסה זו שודרה בשתי העונות האחרונות של הסדרה.
השיר "I Still Believe In Me" מתוך פרק מתוך הסדרה שכותרתו "Passing Grade", היה מועמד לפרס אמי לשיר המקורי הטוב ביותר. השיר בוצע על ידי אריקה גימפל ודבי אלן ואחד מכותביו היה גארי פורטנוי (שכתב בהמשך את שיר הנושא של הסיטקום "חופשי על הבר"). שני סינגלים מתוך הסדרה, "Hi-Fidelity" ו-"Starmaker", נכנסו לצמרת מצעד הפזמונים בבריטניה.
חברת סוני, שהחזיקה בזכויות ההפצה של כל סדרות הטלוויזיה של MGM משנת 1985 עד 2006, הפיצה את העונה הראשונה של "תהילה" בגרסת DVD ב-1 בנובמבר 2005. הפצות עתידיות של עונות נוספות של הסדרה הועברו לידי חברת "פוקס המאה ה-20", בעסקה שנערכה על ידי MGM.
הסדרה זכתה בפרס גלובוס הזהב לסדרת הקומדיה או לסדרה המוזיקלית הטובה ביותר בשנים 1982 ו-1983. דבי אלן, שגילמה את המורה למחול לידיה גרנט, זכתה בפרס "גלובוס הזהב" כשחקנית הטובה ביותר לשנת 1982. בנוסף הייתה הסדרה בעלת עשרות מועמדויות לפרס אמי ואף זכתה תשע פעמים.
שחקנים > מורים

דבי אלן - לידיה גרנט
אלברט האג - ד"ר בנג'מין שורופסקי
קרול מאיו ג'נקינס - אליזבת שרווד
אן נלסון - גברת ברג
קן סוויפורד - מורלוק
שחקנים > תלמידים

ג'ין אנתוני ריי - לירוי ג'ונסון
ואלרי לנדסברג - דוריס שוורץ
לי קוררי - ברונו מרטלי
אריקה גימפל - קוקו הרננדז
לורי סינגר - ג'ולי מילר
סינתיה גיב - הולי לארד
פייג' האנה - קייט ריילי
פי-אר פול - מונטגומרי מק'ניל
קרלו אימפרטו - דני אמטולו
מורגן סטיבנס - דייוויד רדרם
בילי האפסי - כריסטופר דונלון
מחלק משטרה

| --- | --- |

 סוגה:  קומדיה-פרודיה על מותחני משטרה בלשיים
 יוצרים:  ג'ים אברהמס דייוויד צוקר ג'רי צוקר
 בימוי:  ג'ו דנטה 
 שחקנים:  לזלי נילסן אלן נורת' פיטר לופוס אד ויליאמס ויליאם דואל רונלד "טייני רון" טיילור
 פסקול:  איירה ניובורן
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  6 
 תוכנית המשך:  סדרת סרטי "האקדח מת מצחוק"
 הפקה
 מפיק:  ג'ים אברהמס 
 מפיקים בפועל:  ג'ים אברהמס דייוויד צוקר ג'רי צוקר
 חברת הפקה:  סרטי פרמאונט
 טכניקת צילום:  מצלמה יחידה 
 מוזיקה:  אירה ניובורן 
 אורך פרק:  30 דקות
 שידור
 רשת שידור:  ABC
 תקופת שידור מקורית:  4 במרץ 1982 – 8 ביולי 1982
 קישורים חיצוניים
 דף התוכנית ב-IMDb
 
מחלק משטרה (באנגלית: !Police Squad) היא סדרת טלוויזיה קומית ששודרה לראשונה בשנת 1982. את הסדרה, בכיכובו של לזלי נילסן, יצרו צוקר, אברהמס וצוקר.
הסדרה היא פרודיה על ז'אנר מותחני משטרה בלשיים, הכוללת בדיחות על תוכניות טלוויזיה וסרטים רבים, אולם בעיקר על הסדרה "M Squad" בכיכובו של לי מרווין. הסדרה לא זכתה להצלחה ובוטלה לאחר שישה פרקים בלבד, אולם היוותה בסיס לסדרת סרטי "האקדח מת מצחוק".
סקירה כללית

הסדרה נוצרה על ידי שלישיית היוצרים דייוויד צוקר, ג'ים אברהמס וג'רי צוקר, שהפיקה לפי כן יחד את הסרטים "סרט מטוגן" ו"טיסה נעימה". למרות שבחי המבקרים הסדרה בוטלה על ידי רשת ABC לאחר שישה פרקים בלבד. הסדרה זכתה בהמשך למעמד קאלט בעקבות השידורים החוזרים שלה, אשר הוביל בהמשך להחלטה על הפקת סדרת סרטי האקדח מת מצחוק. בדיחות רבות מהתוכנית מוחזרו בהמשך בסרטים.
אלן נורת' גילם את קפטן אד הוקן בסדרה. בסרטי האקדח מת מצחוק לעומת זאת התפקיד גולם על ידי ג'ורג' קנדי. פיטר לופוס שיחק את דמותו של השוטר נורדברג (בסרטים, או. ג'יי. סימפסון גילם את נורדברג). אד ויליאמס, אשר גילם את המדען טד אולסון בסדרה, גילם תפקיד זה בהמשך גם בסרטים (ויליאמס ונילסן הם למעשה שני השחקנים היחידים מהסדרה שהופיעו גם בסרטים). רוברט גולה, שהופיע כאחד מהכוכבים האורחים שנהרגו תמיד בראשית הפרקים, השתתף בהמשך בסרטים בתור הנבל קוונטין הבסבורג. ד"ר ג'ויס ברדרס ששיחקה את עצמה בסרט האקדח מת מצחוק שיחקה את עצמה גם בפרק הרביעי בסדרה.
צוות השחקנים הראשי

| שם השחקן/ית | שם הדמות | הערות |
| --- | --- | --- |
| לזלי נילסן | לוטננט פרנק דרבין | נילסן חזר לגלם דמות זו בסדרת סרטי "האקדח מת מצחוק" |
| אלן נורת' | קפטן אד הוקן | ג'ורג' קנדי גילם דמות זו בסדרת סרטי "האקדח מת מצחוק" |
| פיטר לופוס | השוטר נורברג | או. ג'יי. סימפסון גילם דמות זו בסדרת סרטי "האקדח מת מצחוק" |
| אד ויליאמס | טד אולסון, המדען | ויליאמס חזר לגלם דמות זו בסדרת סרטי "האקדח מת מצחוק" |
| ויליאם דואל | ג'וני המלשן |  |
| רונלד "טייני רון" טיילור | אל | טיילור חזר לגלם דמות זו בסדרת סרטי "האקדח מת מצחוק" |
מועמדויות וזכיות בפרסים

| שנה | פרס | קטגוריה | עבור | תוצאה |
| --- | --- | --- | --- | --- |
| 1982 | פרס אמי | השחקן הטוב ביותר בתפקיד ראשי בסדרה קומית | לזלי נילסן | מועמדות |
| 1982 | פרס אמי | הכתיבה הטובה ביותר בסדרה קומית | ג'ים אברהמס, דייוויד צוקר, ג'רי צוקר | מועמדות |
הערות שוליים

↑  "The TVIV". Police Squad!. נבדק ב-3 בינואר 2008. {{cite web}}:  (עזרה)
↑  The creators stated this in a featurette for The Naked Gun 2½: The Smell of Fear.
| סרטי צוקר, אברהמס וצוקר |
| --- | --- | --- |
| סרטים משותפים | סרט מטוגן (1977) • טיסה נעימה (1980) • מחלק משטרה (1982) • סודי ביותר! (1984) • חטיפה נעימה (1986) • האקדח מת מצחוק (1988-1994) |  |
| סרטי דייוויד צוקר | האקדח מת מצחוק: מתוך תיקי מחלק משטרה! (1988) • האקדח מת מצחוק ½2: מהפח אל הפחד (1991) • הכדור מת מצחוק (1998) • הבת של הבוס שלי (2003) • מת לצעוק 3 (2003) • מת לצעוק 4 (2006) • An American Carol‏ (2008) |  |
| סרטי ג'ים אברהמס | עסקים גדולים (1988) • רוקסי מסובבת את העיר (1990) • לרקוד עם טייסים (1991) • לרקוד עם לוחמים (1993) • טעות בסנדק (1998) |  |
| סרטי ג'רי צוקר | רוח רפאים (1990) • ראשון האבירים (1995) • מיליונר מי שגומר ראשון (2001) |  |
מסע בין כוכבים: וויאג'ר

| --- | --- |

כתוביות הפתיחה
 מבוסס על:  מסע בין כוכבים: הסדרה המקורית 
 סוגה:  מדע בדיוני
 יוצרים:  ריק ברמן, מייקל פילר וג'רי טיילור  לפי הסדרה אותה יצר:   ג'ין רודנברי
 שחקנים:  ראה פירוט
 ארץ מקור:  ארצות הברית 
 שפות:  אנגלית 
 מקום התרחשות:  וויאג'ר 
 מספר עונות:  7 
 מספר פרקים:  172 
 תוכנית המשך:  מסע בין כוכבים: אנטרפרייז
 הפקה
 מפיק:  ריק ברמן, קנת בילר, ג'רי טיילור, בראנון בראגה 
 חברת הפקה:  פרמאונט 
 הפצה:  CBS מדיה ונצ'רס, נטפליקס, הולו 
 אתר צילומים:  Paramount Stage 8, Paramount Stage 5, Paramount Stage 9 
 טכניקת צילום:  מצלמה יחידה 
 מוזיקה:  ג'רי גולדסמית' 
 אורך פרק:  45 דק' 
 שידור
 רשת שידור:  UPN 
 רשת שידור בישראל:  יס פלוס
 תקופת שידור מקורית:  16 בינואר 1995 – 23 במאי 2001 
 קישורים חיצוניים
 אתר רשמי
 דף התוכנית ב-IMDb
 
מסע בין כוכבים: וויאג'ר (באנגלית: Star Trek: Voyager; או בקיצור ST:VOY) היא סדרת טלוויזיה מסדרת מסע בין כוכבים שנוצרה על ידי ריק ברמן, מייקל פילר וג'רי טיילור לפי היקום אותו יצר ג'ין רודנברי. הסדרה מגוללת את עלילותיה של ספינת החלל "וויאג'ר" וצוותה, שמנסה לחזור לרביע אלפא לאחר שנסחפה אל רביע דלתא המרוחק. הסדרה שודרה ברשת השידור UPN לאורך שבע עונות (172 פרקים בין 16 בינואר 1995 ל-23 במאי 2001). זאת הסדרה היחידה ששודרה לאורך זמן רב ברשת UPN. בישראל שודרה הסדרה בערוץ יס פלוס בשעות אחר הצהריים, ונכון ל-2023 זמינה לצפייה בנטפליקס. הסדרה היא הראשונה מבין סדרות מסע בין כוכבים, בה מככבת אישה כקפטן.
סקירה > תקציר העלילה ורקע

שבע עונות הסדרה מגוללות את עלילותיה של ספינת החלל "וויאג'ר" וצוותה, המתרחשות בעיקר ברביע דלתא של הגלקסיה. בפרק הפיילוט (המתרחש בתאריך כוכבי 48315 - המקביל, בערך, לאביב שנת 2370 לספירת הנוצרים) רודפת הספינה אחר חללית של מחתרת ה"מאקי" המתנגדת להסכם השלום שנחתם עם הקארדסים. שתי הספינות עוברות דרך "שטחי ההפקר" ומועברות לרביע דלתא המרוחק והלא נודע של הגלקסיה על ידי ישות-על חוץ-גלקטית מסתורית. כתוצאה מכך רוב אנשי צוותה של ספינת ה"מאקי" נהרגים.
וויאג'ר וספינת ה"מאקי" מותקפים בידי פירטים מגזע הקייזון, ועריקי ה"מאקי" נאלצים למצוא מחסה בוויאג'ר ולאייש את צוותה, תוך שהם תועים בחלל במרחק 70,000 שנות אור מביתם ברביע אלפא: צ'קוטי, מנהיג קבוצת ה"מאקי", הופך לקצין הראשון בוויאג'ר; ב'לאנה טורס, חצי בת-אנוש וחצי קלינגונית, הופכת למהנדסת הראשית; טובוק הוולקני מתגלה כמרגל של פדרציית הכוכבים המאוחדת על סיפון המאקי, והוא חוזר לאייש את תפקיד קצין האבטחה בוויאג'ר. בעונה 4 מצטרפת לצוות שבע מתשע, בת אנוש שהייתה שייכת לקולקטיב הבורג.
בניגוד ליתר הסדרות שהתמקדו במחקר יזום של הלא נודע, שבע עונות הסדרה מתמקדות בניסיון של צוות הספינה לחזור לביתם (מסע של כ-70 שנה במהירות מקסימלית, ללא תחנות תדלוק). וויאג'ר מתחילה במסעה הביתה חזרה לרביע אלפא, כאשר בדרכה היא פוגשת ב"קיו", נלחמת בבורג, מנסה טכנולוגיות חדשות, מצליחה לייצר תקשורת עם הפדרציה, נתקלת במינים שונים של חייזרים לא ידועים ועוד. במהלך מסעם נתקל צוות וויאג'ר בגזעים שונים, היות שרביע דלתא נמצא בשטח שלא נחקר בידי הפדרציה, בנוסף לגזעים מוכרים כמו הבורג, הקלינגונים, הוולקנים, הקארדסים, הבאג'ורים, הרומולאנים, הפרנגים והבטאזואידים, ודמויות מסדרות מסע בין כוכבים אחרות.
פיתוח הסדרה החל עוד בשנת 1993, כאשר רמזים למחתרת ה"מאקי" הושתלו בסדרות מסע בין כוכבים: הדור הבא ומסע בין כוכבים: חלל עמוק 9. סדרה זו הייתה הראשונה בתולדות מסע בין כוכבים שהציגה אנימציית CGI והפסיקה להשתמש במודלים של חלליות בעונתה השלישית של הסדרה. בנוסף, זו הסדרה הראשונה ביקום מסע בין כוכבים שבה הקפטן היא אישה - קפטן קת'רין ג'יינוויי.
סקירה > עונות

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 16 | 16 | 16 בינואר 1995 | 22 במאי 1995 |
|  | 2 | 26 | 26 | 28 באוגוסט 1995 | 20 במאי 1996 |
|  | 3 | 26 | 26 | 4 בספטמבר 1996 | 21 במאי 1997 |
|  | 4 | 26 | 26 | 3 בספטמבר 1997 | 20 במאי 1998 |
|  | 5 | 26 | 26 | 14 באוקטובר 1998 | 26 במאי 1999 |
|  | 6 | 26 | 26 | 22 בספטמבר 1999 | 24 במאי 2000 |
|  | 7 | 26 | 26 | 4 באוקטובר 2000 | 23 במאי 2001 |
שחקנים ודמויות

צוות הפיקוד הבכיר של "וויאג'ר" כולל את:
|  | שם השחקן/ית | דרגה | שם הדמות | תפקיד | גזע | הערות |
| --- | --- | --- | --- | --- | --- | --- |
| ‏ | קייט מאלגרו | קפטן | קתרין ג'יינוויי | קפטן | בת אנוש / אמריקאית |  |
| ‏ | רוברט בלטרן | קומנדר | צ'קוטי | קצין ראשון | בן אנוש / אינדיאני |  |
| ‏ | טים ראס | לוטננט-קומנדר | טובוק | קצין אבטחה | וולקן |  |
| ‏ | רוקסן דוסון | לוטננט | ב'לאנה טורס | מהנדסת ראשית | חצי בת אנוש, חצי קלינגונית |  |
| ‏ | רוברט דאנקן מקניל | לוטננט | טום פאריס | הגאי | בן אנוש |  |
| ‏ | גארט וונג | סג"ם (סגן משנה) | הארי קים | קצין מבצעים | בן אנוש / אמריקאי ממוצא סיני |  |
| ‏ | רוברט פיקארדו |  | הדוקטור | קצין רפואה ראשי | הולוגרמה אנושית |  |
| ‏ | אית'ן פיליפס |  | ניליקס | טבח, קצין מורל, דיפלומט ונווט ברביע דלתא | טלקסי |  |
| ‏ | ג'ניפר ליאן |  | קס | עוזרת רפואה | גזע אוקמפה | עד סוף עונה 3 |
| ‏ | ג'רי ראיין |  | שבע מתשע | אחראית לאסטרומטריה | בורג, ממקור אנושי | מעונה 4 |

קצינים בתפקידי פיקוד או הגאי
קצינים בתפקידי מבצעים, הנדסה או אבטחה
קצינים בתפקידי מדע או רפואה
אזרחים
שחקנים אורחים (רשימה חלקית)

אד בגלי הבן
אליס קריגה בתפקיד מלכת הבורג
אנדי דיק
ג'ואל גריי
ג'ון סאבאג'
ג'ון ריס-דייוויס בתפקיד לאונרדו דה וינצ'י
ג'ייסון אלכסנדר
דוויין ג'ונסון
וירג'יניה מדסן
טום מורלו
לורי פטי
מייקל מקיין
סוזנה תומפסון
עבדאללה השני, מלך ירדן, הידוע כחובב גדול של "מסע בין כוכבים", השתתף בשנת 1996, בעוד היותו נסיך ובטרם הומלך למלך, בהופעת קמע ללא מלל בפרק ה-20 של העונה השנייה של 'מסע בין כוכבים: וויאג'ר'.
קורטווד סמית'
שרה סילברמן - קומיקאית אמריקאית יהודייה, השתתפה בפרק כפול (8 ו-9 של העונה השלישית) כ"ריין רובינזון", אסטרונומית הפוגשת באנשי הצוות שחוזרים למאה ה-20.
חלק מגזעי החייזרים שהופיעו בסדרה > אוקמפה

המפגש עם גזע זה החל בפרק הראשון לסדרה. גזע זה חי מתחת לאדמה ומוגן על ידי ישות הנקראת Care Taker. הגזע תלוי בישות ואינו יכול לחיות בלעדיה, עקב ההגנה שהיא מספקת כנגד הקייזון, החיים על פני הכוכב. הכוכב מאופיין באקלים מדברי ועל כן אחד המשאבים היקרים ביותר בו הוא מים. לאוקמפה יש שפע של מים מתחת לאדמה.
לבני הגזע יש יכולות טלפתיות ואחת מבנות גזע זה, קס, מצטרפת לצוות וויאג'ר במסעו חזרה לכדור הארץ.
חלק מגזעי החייזרים שהופיעו בסדרה > קייזון

הקייזון הם גזע החי על פני הכוכב שבתוכו חיים האוקמפה. מכיוון שהכוכב נהיה מדברי עקב הישות care taker, המשאב החשוב ביותר לקייזון הוא מים. הקייזון הופכים לאויבים של וויאג'ר ומעלילים עליהם עלילות בקרב רביע דלתא. הקייזון יריבים של גזע האוקמפה, והם אלו שהחזיקו בקס לפני שהיא חולצה על ידי וויאג'ר.
פלג של גזע הקייזון אשר אליו ערקה חברת צוות מ"וויאג'ר", ססקה. בהמשך הסדרה ססקה הופכת לבת-הזוג של מנהיג פלג הקייזון נייסטרים והיא ילדה ילד שחציו קרדאסי וחציו קייזון. לתקופה קצרה נעשה ניסיון לכונן שלום בעזרת דיפלומטיה בין הקייזון נייסטרים לבין צוות "וויאג'ר". בשלב מסוים, מצליחים הקייזון נייסטרים, להשתלט על וויאג'ר ולנטוש כמעט את כל חברי-צוותהּ, על כוכב-לכת נידח.
חלק מגזעי החייזרים שהופיעו בסדרה > טלקסיאנים

הטלקסיאנים הם גזע החי ברביע דלתא. לא ידוע הרבה על כוכב הבית שלהם אבל ידוע השם שלו "טלאקס". בפרק הראשון לסדרה אחד הטלקסיאנים בשם ניליקס מצליח לתקשר עם הוויאג'ר ולעזור להם למצוא שני חברי צוות שנחטפו לכוכב של האוקמפה ושל הקייזון. בסוף הפרק ניליקס מצטרף לצוות הוויאג'ר.
בנוסף בפרק 14 בעונה הראשונה של מסע בין כוכבים וויאג'ר. מסופר שמדען אקוניאני מ'בור ג'טרל קובע שניליקס חולה במחלה קשה מאוד, אך ניליקס לא מוכן לעבור את הטיפול מכיוון שבעבר אותו מדען יצר מין נשק המכונה "מפל המטריון" אשר החריב את האקלים הנעים של אחד הירחים של טלאקס, ריינקס עליו חיו ניליקס ומשפחתו, במסגרת מלחמה קשה בין העמים.
חלק מגזעי החייזרים שהופיעו בסדרה > בורג

הבורג הם גזע של דמויי אדם שכוחותיו הוגברו באמצעות שתלים קיברנטיים לשיפור כושרם השכלי והגופני. הבורג חברים בכוורת מוחות משותפת, עמה הם מתקשרים באמצעות השתלים. מטרת הבורג, כהצהרתם, היא לשפר את איכות החיים ביקום באמצעות הפיכתו למושלם. לצורך כך, הם נעים ממקום למקום ו"מטמיעים", בכוח, גזעים שונים בהם הם פוגשים: מחדירים למוחם שתלים והופכים אותם לכפופים ל"מוח הכוורת" ולמטרותיו. דחף זה להטמיע, מוטמע בכל חבר בכוורת.
חלק מגזעי החייזרים שהופיעו בסדרה > וידיאנים

הווידיאנים הם גזע שלוקה במחלה מנוונת בשם פייג' (Phage) שגורמת לאבריהם להירקב. בעקבות המחלה פיתחו בני הגזע טכנולוגיה רפואית מתקדמת, המאפשרת להם לקצור איברים, של גזעים אחרים ולהשתילם בגופם-שלהם, על מנת להאריך את חייהם.
החל מפרק 5 של עונה 1 של "מסע בין כוכבים: וויאג'ר", הווידיאנים מתנגשים עם "וויאג'ר" וצוותה, בניסיונות שונים לגנוב את האיברים מהם. מאוחר יותר מתגלה כי האוכלוסייה הוידיאנית הכללית לא הייתה מודעת כלל לחטיפות האי-רצוניות של איברים, ידע שנשמר באופן הדוק על ידי השלטונות הוידיאניים. הווידיאנים אמרו שהם נאלצו לבצע פשיטות על איבריהם של גזעים אחרים מתוך ייאוש קיצוני, וכי לפני שה-"Phage" הכה בהם, הם היו גזע שקט ותרבותי של מדענים וחוקרים, בדומה לפדרציה.
חלק מגזעי החייזרים שהופיעו בסדרה > סיקאריאנים

הסיקאריאנים הם גזע החי ברביע דלתא, הידוע בקבלת האורחים המצוינת שלו. הסיקאריאנים פיתחו טכנולוגיה, המאפשרת להם להשתגר למקומות רחוקים (עד 40,000 שנות אור), אך אסור להם לשתפהּ עם גזעים אחרים או לתת לגזע אחר להשתמש בטכנולוגיה זו. הסיקאריאנים ידועים כחובבי סיפורים וחלקם אף מוכנים לשבור את החוקים על-מנת לקבל סיפורים נוספים.
חלק מגזעי החייזרים שהופיעו בסדרה > גזע 8472

גזע חוצנים החי בחלל מים מחוץ לגלקסיה וליקום המוכר. הכינוי לו ניתן על ידי הבורג. הגזע מזכיר במראהו גמל שלמה. מדובר בגזע שוחר שלום, שנאלץ בעל כורחו להילחם כנגד כל יושבי הגלקסיה עקב פלישת הבורג לממלכתם. בפרקים הראשונים של הופעת גזע זה, קיבל צוות הוויאג'ר את התחושה שמדובר בגזע אלים החפץ בהשמדת הגלקסיה, אולם בהמשך הסדרה הם מצליחים לנהל דו-שיח עם גזע 8472, אשר בסופו התבררו כוונותיהם האמיתיות וגזע זה נסוג מתוכניתו לתקוף את כדור הארץ, לאחר שהבין כי תושבי כדור הארץ אינם חפצים בהשמדתם.
חלק מגזעי החייזרים שהופיעו בסדרה > חייזרי לילה

חייזרי הלילה הם מין של חייזרים אשר התפתחו כדי לחיות בריק מוחלט. הם חיים באזור הנקרא "הריק" (the void). מכיוון שהם חיים בחושך מוחלט, חשיפה לאור היא קטלנית עבורם. בפגישת הצוות עם חייזרים אלה הם עוזרים להם לסגור חור תולעת דרכו הגיעו ספינות מגזע המלון (malon) אשר פיזרו חומרים וקרינת תטא הקטלניים עבור חייזרי הלילה.
חלק מגזעי החייזרים שהופיעו בסדרה > דבור

הדבור הם גזע אשר חושש מגזעים טלפתיים והם מחפשים אותם ושמים אותם במתקני כליאה.
חלק מגזעי החייזרים שהופיעו בסדרה > פוטונים

גזע החי ביקום מקביל לשלנו, בו הולוגרמות הן צורות-החיים הממשיות היחידות. מזהים בטעות את תוכנית ההולוגראמה "קפטיין פרוטון" של לוטננט טום פאריס בתור התרחשות אמיתית ונלחמים ביושביה.
חלק מגזעי החייזרים שהופיעו בסדרה > הירוג'ן

גזע של ציידים אלימים המתייחסים לבני כל שאר הגזעים כאל אובייקט לצייד (המהווה את תמצית-תרבותם). הרבו לתקוף את צוות הוויאג'ר ובאחד המקרים לאחר שגברו עליהם דיכאו את זכרונם ואילצו אותם להילחם על חייהם בתוכניות הולוגראמיות שונות בהולודק. מאוחר יותר, באמצעות טכנולוגיית-ההולוגרמות שהשיגו מ"וויאג'ר" צדים הולוגרמות המצליחות לקום על יוצריהן. בעלי ממשק של תחנות-ממסר עתיקות, באמצעותן מצליח צוות ה"וויאג'ר" ליצור קשר ממשי, לראשונה, עם כדור הארץ.
ראו גם

סוגיות מוסריות במסע בין כוכבים
ההשפעה התרבותית של מסע בין כוכבים
ציר הזמן של מסע בין כוכבים
מצדה (מיני-סדרה)

| --- | --- |

 מבוסס על:  The Antagonists 
 סוגה:  דרמה היסטורית
 יוצרים:  בוריס סגל (מפיק)
 כותבים:  ארנסט גאן ג'ואי אוליאנסקי
 בימוי:  בוריס סאגאל
 שחקנים:  פיטר שטראוס פיטר או'טול ברברה קאררה
 פרסים:  9
 ארץ מקור:  ארצות הברית
 שפות:  אנגלית
 מספר עונות:  1
 מספר פרקים:  4
 הפקה
 מפיק:  George Eckstein 
 הפצה:  נטפליקס 
 אתר צילומים:  מדבר יהודה, ישראל
 צלמים:  פול לומן 
 מוזיקה:  ג'רי גולדסמית' 
 אורך פרק:  90 דקות
 שידור
 רשת שידור:  ABC (ארצות הברית)
 תקופת שידור מקורית:  5 באפריל 1981 – 8 באפריל 1981 
 קישורים חיצוניים
 דף התוכנית ב-IMDb
 
פיטר שטראוס בתפקיד אלעזר בן יאיר, מנהיג המורדים במצדה.
מצדה (באנגלית: Masada) היא מיני סדרה אמריקאית משנת 1981 המגוללת את סיפור הקרב האחרון במרד הגדול של היהודים ברומא, שהתרחש במבצר מצדה במדבר יהודה בשנת 74/73 לספירה. הסרט מבוסס על הרומן של ארנסט גאן, ועל פי תיאורי הקרבות שבספרו של יוספוס פלאביוס, "מלחמת היהודים".